অথচ ইয়াহিয়া খান চাচ্ছিলেন, শেখ মুজিবকে প্রধান মন্ত্রী ও ভূট্টোকে উপপ্রধান মন্ত্রী ও পররাষ্ট্র মন্ত্রী করে কেন্দ্রে কোয়ালিশন সরকারের হাতে ক্ষমতা হস্তান্তর। আওয়ামী লীগ যেহেতু পশ্চিম পাকিস্তান থেকে পার্লামেন্টে কোন আসনই জিতেনি,শুধু তাদের হাতে ক্ষমতা দিলে তাতে পশ্চিম পাকিস্তানের অংশগ্রহন থাকতো না। অথচ সেখানে ৪টি প্রদেশ। ফলে ইয়াহিয়া খান একটি কোয়ালিশন সরকারের আপোষ ফর্মোলা খুঁজছিলেন। ১লা মার্চ জাতীয় পরিষদের বৈঠক মূলতবীর পিছনে এটিই ছিল তার যুক্তি। ইয়াহিয়া খান চাচ্ছিলেন জাতীয় পরিষদের বৈঠকের পূর্বেই নেতাগণ একটি সমাঝোতায় পৌছুক। তার প্রশ্ন ছিল,সরকার সামরিক আইন তুলে নিলে দেশ চলতো কোন আইন অনুযায়ী? সে সময় দেশে কোন শাসনতন্ত্র ছিল না। সামরিক আইনছাড়া দেশের সংহতি ধরে রাখার কোন আইনও ছিল না। মুজিবের দাবী মেনে নিলে পূর্ব পকিস্তান অটোমেটিক আলাদা হয়ে যেত এবং পাকিস্তান সেনাবাহিনীর পূর্ব পাকিস্তানে অবস্থান তখন বিপদে পড়তো। মারমুখী হামলার মুখে পড়তো তখন পাকিস্তানী সেনাবাহিনীর সদস্যগণ ও আাবঙালীরা। মুজিবের ষড়যন্ত্রের রাজনীতি তখন সেনাবাহিনীর কাছে স্পষ্ট হয়ে উঠে। তখন যেটি অনিবার্য হয়ে উঠে সেটি যুদ্ধ। আর দেশকে সে পথে যিনি ধাবিত করেন তিনি হলেন মুজিব। অথচ বাংলাদেশে ইতিহাসের বইয়ে মুজিবের ষড়যন্ত্রের এ ইতিহাস পড়ানো হয় না। পড়ানো হয় একাত্তর প্রসঙ্গে গাঁজাখোরি মিথ্যাচার -যা উৎপাদিত হয়েছে আওয়ামী লীগের নিজের কারখানায়। অথচ সে ইতিহাস জানা যায় বিদেশীদের লেখা বইয়ে। Richard Sisson and Leo Rose নামে দুই মার্কিন প্রফেসর তাদের গবেষণা মূলক বই War and Secession: Pakistan, India and Creation of Bangladesh বইতে একাত্তরে কি ঘটেছিল তার একটি বিষদ চিত্র তুলে ধরেছেন।